JMT วิ่ง 3% “ออลไทม์ไฮ” ลุ้นเข้า MSCI รอบใหม่ โบรกแนะ “ซื้อ” เป้า 100 บ.
JMT วิ่ง 3% จนทำออลไทม์ไฮ ลุ้นเข้าคำนวณ MSCI Global Standard Index รอบใหม่ เพราะจะมีการเพิ่มน้ำหนัก 82-79 ล้านเหรียญสหรัฐ โบรกแนะ “ซื้อ” ราคาเป้าหมาย 100 บ.
JMT วิ่ง 3% จนทำออลไทม์ไฮ ลุ้นเข้าคำนวณ MSCI Global Standard Index รอบใหม่ เพราะจะมีการเพิ่มน้ำหนัก 82-79 ล้านเหรียญสหรัฐ โบรกแนะ “ซื้อ” ราคาเป้าหมาย 100 บ.
26 เม.ย. 2565

ผู้สื่อข่าวรายงานว่า วันนี้ (26 เม.ย. 2565) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10:50 น. อยู่ที่ระดับ 87.25 บาท บวกไป 2.50 บาท หรือขึ้นไป 2.95% โดยทำจุดสูงสุดที่ 88.25 บาท และทำจุดต่ำสุดที่ 86.00 บาท ด้วยมูลค่าการซื้อขาย 600.02 ล้านบาท โดยราคาหุ้นปรับตัวขึ้นจนทำออลไทม์ไฮ
บล.โนมูระ พัฒนสิน ระบุในบทวิเคราะห์ว่า ในวันที่ 12 พ.ค. 2565 ที่ใกล้จะถึงนี้ทาง MSCI จะประกาศหุ้นเข้าคำนวณ MSCI Global Standard Index รอบใหม่ ซึ่งจะมีผลราคาปิด 31 พ.ค. 2565 โดยคาดว่าหุ้นไทยที่จะเข้าคำนวณดัชนีในรอบนี้ 2 บริษัท ได้แก่ JMT, COM7 กรณีเข้าจะถูกเพิ่มน้ำหนัก 82-79 ล้านเหรียญสหรัฐต่อบริษัท ขณะที่หุ้นที่คาดถูกออกจากการคำนวณ 2 บริษัท คือ BGRIM, STGT คิดเป็นเม็ดเงิน -45 ล้านเหรียญสหรัฐต่อบริษัท
สำหรับกลยุทธ์แนะนำ “ซื้อ” JMT ให้ราคาเป้าหมาย 100 บาท